Бір уақытта 2 миллионға жуық оқушы асық атып ойнады
DATE: 17:25, 17 Қараша 2023 | GMT +5
TITLE: Бір уақытта 2 миллионға жуық оқушы асық атып ойнады
URL: https://kaz.inform.kz/news/br-uakitta-2-millionga-zhuik-okushi-asik-atip-oynadi-637414/
META: DATE: 17:25, 17 Қараша 2023 | GMT +5
TOTAL WORDS: 163
AUTHOR(S):
TEXT: Оқу-ағарту министрі ұлттық ойындарымызды жаңғырту, насихаттау және дамыту біздің мызғымас құндылықтарымызды — бірлік, келісім мен бейбітшілікті нығайтатынын, сондай-ақ білім ошақтарындағы рухани-адамгершілік мәдениетті арттыра түсенін атап өтті. Фото: Оқу-ағарту министрлігі. «Ұлттық ойындар — педагогиканың дәстүрлі құралы. Ғасырлар бойы оларда ұлттық болмысымыз, халықтың еңбегі, арнамыс, ер жүректілік, батырлық, ерік-жігер мен жеңіске деген ұмтылысы айқын көрініс тапқан. Ұлттық ойындардың өскелең ұрпақ арасында кең танылып келе жатқаны қуантады. Соның бір дәлелі ретінде, бүгін екі миллионға жуық оқушы еліміздің мәдени мұрасын сақтаудағы бірлігін тағы да көрсетті. Біз жас ұрпақты нағыз патриот ретінде тәрбиелеуіміз керек», — деп атап өтті еліміздің бас ұстазы. Фото: Оқу-ағарту министрлігі. Мемлекет басшысының Ұлттық құрылтайдың «Әділетті Қазақстан — адал азамат» атты екінші отырысында айтқан маңызды мақсаттарының біріне қол жеткізу үшін министрлік жалпыадамзаттық және ұлттық құндылықтар, патриотизм мен еңбекқорлық, этномәдени толеранттылық қағидаттарына негізделген «Бірыңғай ұлттық тәрбие бағдарламасы» аясында бірқатар шараларды жүзеге асырып жатыр. Фото: Оқу-ағарту министрлігі. Бұл шаралардың барлығы еліміздегі білім мекемелерін біріктіруге және білім алушылардың қазақтың тарихы мен мәдениетіне қызығушылығын арттыруға бағытталған. Фото: Оқу-ағарту министрлігі
